CELEX: C2005/019/23
Language: sl
Date: 2005-01-22 00:00:00
Title: Zadeva C-463/04: Predlog za sprejem predhodne odločbe na podlagi sodbe Tribunale Amministrativo Regionale per la Lombardia, Milano (Italija) z dne 29. septembra 2004 v zadevi Associazione Azionariato Diffuso dell'AEM in ostali proti Comune di Milano in AEM SpA.

22.1.2005   
            
            
               SL
            
            
               Uradni list Evropske unije
            
            
               C 19/11
            
         Predlog za sprejem predhodne odločbe na podlagi sodbe Tribunale Amministrativo Regionale per la Lombardia, Milano (Italija) z dne 29. septembra 2004 v zadevi Associazione Azionariato Diffuso dell'AEM in ostali proti Comune di Milano in AEM SpA.
   (Zadeva C-463/04)
   (2005/C 19/23)
   Jezik postopka: italijanščina
   Tribunale Amministrativo Regionale per la Lombardia, Milano (Italija), je s sodbo z dne 29. septembra 2004 v zadevi Associazione Azionariato Diffuso dell'AEM in drugi proti Comune di Milano in AEM SpA., ki jo je sodno tajništvo prejelo dne 2. novembra 2004, Sodišču Evropskih skupnosti predložilo predlog za sprejem predhodne odločbe.
   Tribunale Amministrativo Regionale per la Lombardia, Milano, predlaga Sodišču, da odloči o naslednjih vprašanjih:
   
               —
            
            
               Ali je člen 2449 Codice civile (civilnega zakonika), kot je bil uporabljen v postopku v glavni stvari, v skladu s členom 56 Pogodbe ES, kot je bil razložen v sodbah z dne 23. maja 2000 v zadevi C-58/99, dne 4. junija 2002, v zadevah C-503/99 in C-483/99 in dne 13. maja 2003 v zadevah C-98/01 in C-463/00, če se nanj sklicuje javni subjekt, ki je sicer izgubil pravni nadzor nad delniško družbo, vendar kot imetnik relativne večine še vedno razpolaga s precejšnjim deležem v lastniškem kapitalu (v tem primeru 33.4 %) in si na ta način pridobi nesorazmeren obseg nadzornih pooblastil?
            
         
               —
            
            
               Ali je člen 2449 Codice civile (civilnega zakonika), v povezavi s členom 4 Decreto-legge št. 332 z dne 31. maja 1994, sprejet kot zakon št. 474 z dne 30 julija 1994, v skladu s členom 56 Pogodbe ES, kot je bil razložen v sodbah z dne 23. maja 2000 v zadevi C-58/99, dne 4. junija 2002, v zadevah C-503/99 in C-483/99 in dne 13. maja 2003, v zadevah C-98/01 in C-463/00, če se nanj sklicuje javni subjekt, ki je sicer izgubil pravni nadzor na delniško družbo, vendar kot imetnik relativne večine še vedno razpolaga s precejšnjim deležem v lastniškem kapitalu (v tem primeru 33.4 %) in na ta način pridobi nesorazmeren obseg nadzornih pooblastil?
            
         
               —
            
            
               Ali je člen 2449 Codice civile (civilnega zakonika) v skladu s členom 56 Pogodbe ES, kot je bil razložen v sodbah z dne 23. maja 2000, v zadevi C-58/99, dne 4. junija 2002, v zadevah C-503/99 in C-483/99 in dne 13. maja 2003 v zadevah C-98/01 in C-463/00, kolikor ima pri konkretni uporabi učinke, ki so v nasprotju z drugim nacionalnim predpisom (še posebej členom 2(1)(d) Decreto-legge št. 332 z dne 31. maja 1994, sprejet kot zakon št. 474 z dne 30. julija 1994), ki je v skladu s členom 56 Pogodbe EG in glede na pogoje njegovega izvajanja in uporabe ustreza načelom, ki jih je Sodišče v navedenih sodbah potrdilo glede posebnih pravic?